Here is a page extracted from Wikipedia that may contain CSS, HTML, and a lot of unformatted text.

Title: الشرابيه
Content: الشرابية هو حى شعبى كبير فى شمال القاهره واتسمى على اسم طايفه من العسكر كانت بتنقل المؤن للجيش فى المعسكرات ايام الفاطميين و كانت الشرابيه زمان من ضواحى القاهره وانفصلت اداريا عن شبرا فى التمانينيات زي احياء شمال القاهرة و يكون حى واحد و هو حى الشرابيه والزوايه الحمرا وانفصلوا فى اواخر القرن العشرين.

من اهم تجمعاته شادر السمك القديم اللى يعتبر المدخل الشرقى للحى بالكامل عزبة بلال و عزبة مكاوى و عزبة الورد و الحكر و مهمشة و المظلوم و مساكن اديال. و الشرابيه بتتعتبر من المناطق المهمه لانها بتحكم الطرق اللى بتودى على مدينة نصر ومصر الجديده وبتعتبر الشرابيه من المناطق المهمه على المستوي الاقتصادي والاستراتيجى عشان موجود فيها مصافى تكرير الغاز و هى على خط السوميد ،

و من اشهر الناس اللى انتسبوا للحى المطرب شعبان عبد الرحيم و الفنان طارق الشيخ و الاستاذ مرتضى منصور و الفنان احمد ابو عبيه و لعيبة الكوره صفوت عبد الحليم و سمير كمونه ، و كمان استخبى السادات من عيون البوليس السياسى فى الحى ده وبرده للى بينتسبوا للحى ده الفنانه ماجدة زكى و عاطف عبيد.

ومن اقدم جوامع الشرابية جامع بلال اللى اتسمت على اسمه عزبة بلال وجامع الشيخ على زين العابدين وجامع المظلوم و برده جامع الشبرواي وجامع النور ، ومن اهم واشهر شوراع الحى شارع شركات البترول و شارع الدمياطى وشارع داير الناحية ودا فيه حوالى خمس شوارع على مستوى الحى بنفس الاسم وشارع حسنى وده ليه فروع كتيره بتودي على شوارع جانبيه ، و فيه مدراس مشهوره زي عمرو بن العاص الابتدائيه والمنصوريه المشتركة و نهضة مصر الاعداديه بنين و الظاهر الثانوى بنين و مدرسة الامريكان المصريه الخاصه. ومدرسة مصطفى كامل الإعدادي بنين

مشاهير الحى

شوف باردوه 
احياء القاهره القديمه واصل اسمائها

احياء القاهره
القاهرة
تاريخ مصر العمرانى